Háskólinn á Akureyri og Landsvirkjun undirrita samstarfssamning 8. febrúar 2007 Það verður gert með því að styrkja kennslu og rannsóknir við Háskólann á Akureyri . Árlegt framlag Landsvirkjunar til háskólans nemur einu stöðugildi prófessors og á móti kemur árlegt vinnuframlag Háskólans við rannsóknarverkefni og sérfræðistörf fyrir Landsvirkjun . Meðal verkefna sem Háskólinn á Akureyri mun vinna á næstunni í tengslum við samninginn eru gerð áhættumats fyrir Landsvirkjun vegna fyrirhugaðra virkjunarframkvæmda fyrirtækisins á háhitasvæðunum á norðausturlandi undir stjórn Axels Björnssonar og úttekt á grunnvatni og afrennsli grunnvatns frá Þeistareykjum og Gjástykki undir stjórn Hrefnu Kristmannsdóttur . Sú úttekt verður liður í almennu umhverfismati vegna fyrirhugaðra virkjana . Á myndinni eru talið frá vinstri : Guðmundur H. Frímannsson , staðgengill rektors Háskólans á Akureyri , Hrefna Kristmannsdóttir , prófessor í jarðhitavísindum við UNAK , en hún gegnir stöðu þeirri sem Landsvirkjun kostar að stórum hluta , Friðrik Sophusson og Axel Björnsson , prófessor í jarðhitavísindum við Háskólann á Akureyri .